Държавен вестник, бр. 67, 2014 г., стр. 65

БРОЙ  67	
Д Ъ Р Ж А В Е Н  В Е С Т Н И К 	
СТР.  65  
МИНИСТЕРСТВО 
 НА ВЪТРЕШНИТЕ РАБОТИ
ЗАПОВЕД № 8121з-348 
от 25 юли 2014 г.
На основание чл. 33, т. 9 и чл. 150, ал. 1 от 
Закона за Министерството на вътрешните работи 
заповядвам:
1. Утвърждавам Етичен кодекс за поведение 
на държавните служители в Министерството на 
вътрешните работи.
2. Ръководителите на структурите в МВР да 
запознаят състава с тези заповед и със съдържа-
нието на Етичния кодекс срещу подпис.
3. Отменям Етичен кодекс за поведение на 
държавните служители в МВР (необнародван), 
утвърден със Заповед рег. № Iз-2013 от 8.11.2006 г., 
изменен и допълнен със заповеди рег. № Із-453 от 
22.02.2011 г., рег. № Із-3029 от 1.12.2011 г. и рег. 
№ Із-2153 от 28.10.2013 г. (необнародвани).
Министър:  
Цв. Йовчев
ЕТИЧЕН КОДЕКС
за поведение на държавните служители в 
Министерството на вътрешните работи
Г л а в а  п ъ р в а
ОБЩИ ПОЛОЖЕНИЯ
1. Министерството на вътрешните работи 
(МВР) е държавна институция, която осъществява 
дейността си в служба на обществото въз основа 
на Конституцията, законите и международните 
договори, по които Република България е страна.
2. В своята дейност МВР спазва, защитава 
и уважава правата на човека, като съдейства 
за утвърждаване на принципите на правовата 
държава и не допуска дискриминация.
3. В своята ежедневна работа МВР се стреми 
да въведе утвърдени световни и европейски про-
фесионални практики и стандарти и да отговори 
на очакванията на обществото, на което служи, 
като се стреми да отразява в максимална степен 
неговото многообразие. 
4. Министерството на вътрешните работи е 
институция, отворена за всички български гражда-
ни, които отговарят на условията за назначаване, 
посочени в законите и подзаконовите нормативни 
актове, като не допуска дискриминация при из-
вършването на подбора на кандидатите.
5. Министерството на вътрешните работи от-
чита особената роля на обучението на държавния 
служител за утвърждаване на основните ценности 
на демокрацията, върховенството на закона, спаз-
ването на човешките права и етичните стандарти 
за поведение, като създава подходящи условия за 
усвояване на професионални знания и умения.
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
6. Държавните служители в МВР, наричани 
по-нататък за краткост “държавни служители“, са 
длъжни да познават етичните правила за поведе-
ние, като изучаването им се включва в професио-
налната им подготовка. Правилата на поведение, 
съдържащи се в този кодекс, са неизменна част от 
ежедневната дейност на държавните служители 
съобразно тяхната функционална компетентност.
7. Спазването на етичните правила за поведе-
ние е гаранция за законността на действията на 
държавния служител и защита от неоснователни 
обвинения.
8. Чрез спазването на правилата на поведение, 
заложени в Етичния кодекс и приети от всеки 
държавен служител, се допринася за изграждането 
и утвърждаването на положителния образ на МВР.
9. Всеки държавен служител, осъществяващ 
своите професионални задължения в услуга на 
обществото, допринася за формиране на облика 
на МВР.
10. За всеки държавен служител е чест и 
морален дълг да спазва принципите на профе-
сионалната етика.
11. Етичните правила в този кодекс са прило-
жими спрямо държавните служители за техните 
действия и поведение в работно и извънработно 
време съобразно тяхната подготовка (обща и 
специална) и нормативно определените им пра-
вомощия и се отнасят до:
а) отношенията между държавните служители, 
гражданското общество и отделните граждани;
б) отношенията между държавния служител и 
органите на съдебната власт и другите държавни 
органи и организации;
в) отношенията на държавния служител с 
всички останали служители в МВР;
г) правата и задълженията на държавния 
служител.
12. Етичният кодекс има за цел:
а) да определи етичните стандарти за про-
фесионалната дейност на държавния служител;
б) да развива култура и професионални цен-
ности, основани на принципите на хуманността, 
законността, демократичността и зачитането 
правата на човека;
в) да подпомогне обучението на държавните 
служители за постигане на професионално етично 
поведение в тяхната работа;
г) да подпомогне приобщаването на държав-
ните служители към процеса на изграждане на 
обща европейска култура;
д) да повиши общественото доверие към дър-
жавните служители;
е) да възпитава в дух на лоялност към МВР;
ж) да развива нетърпимост към корупцион-
ните прояви.
13. Дейността на държавните служители се 
осъществява при спазване на следните етични 
принципи за поведение:
а) законност;
б) опазване и защита на човешкия живот;
в) уважение и зачитане достойнството и пра-
вата на гражданите;
г) лоялност;